<p>Gøy på stranda på Biristrand er et sommertilbud der barn i alderen 6–14 år møtes for å oppleve seks dager med leirliv, fellesskap, vennskap, lek og moro i trygge omgivelser.</p>
<p>Dagene inneholder en blanding av organiserte aktiviteter, lek og læring. Voksne ledere legger til rette og følger aktivitetene gjennom hele uka.</p>
<p>Leiren arrangeres av Juba Redalen i samarbeid med Juba Oppland og Hedmark krets.</p>
<p>Juba er en barneorganisasjon som arbeider for rusfrie miljøer med profilene:</p>
<p><strong><em>Vær deg selv! Vær åpen! Vær en venn! Vær nysgjerrig!</em></strong></p>
<p>Dette er utfordringer som deltakerne også vil møte under leiren. Her blir det anledning til å stifte nye vennskap, prøve ut egne talenter, oppleve fellesskap og få nye utfordringer.</p>